Source: http://www.asylumlawdatabase.eu/hu/case-law/magyarorsz%C3%A1g-f%C5%91v%C3%A1rosi-t%C3%B6rv%C3%A9nysz%C3%A9k-17-janu%C3%A1r-2012-maa-v-bev%C3%A1ndorl%C3%A1si-%C3%A9s-%C3%A1llampolg%C3%A1rs%C3%A1gi
Timestamp: 2018-12-10 03:45:19
Document Index: 22712627

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ']

Magyarország - Fővárosi Törvényszék, 17 január 2012, M.A.A. v Bevándorlási és Állampolgársági Hivatal (BÁH), 6.K.34663/2009/36 | European Database of Asylum Law
6.K.34663/2009/36
Fővárosi Bíróság (jelenleg: Fővárosi Közigazgatási és Munkaügyi Bíróság)
Orvosi leletek/vizsgálatok eredménye / igazságügyi orvosszakértő által készített vélemények, Szavahihetőség értékelése, üldözés és súlyos sérelem forrásai, nemzetiség, Politikai nézet, Üldöz(tet)és
Hungary - Act LXXX of 2007 on Asylum - Art 6
Hungary - Act LXXX of 2007 on Asylum - Art 7
Hungary - Act LXXX of 2007 on Asylum - Art 60
Hungary - Act LXXX of 2007 on Asylum - Art 64
Hungary - Act LXXX of 2007 on Asylum - Art 68
Original judgment - 6.K.34663-2009-36.pdf
A kérelmezőt a kurd ünnep, a Newroz alkalmával tartóztatták le a szír hatóságok, több mint fél éves fogvatartása során súlyosan megkínozták, amelyet pszichológiai szakvélemény alátámasztott. A szír hatóságok útlevelét bevonták és a nevét egy ún. „vörös listára” tették és megfenyegették. Végül családja jólétének köszönhetően, kenőpénz fejében szabadult.
A BÁH szerint a kérelmező letartóztatása nem a Genfi Egyezményben meghatározott öt ok valamelyikéből történt, üldözésre nem hivatkozott, ezért a kérelmet elutasította, még a visszaküldés tilalmát sem állapította meg. Az atrocitás csupán egyszeri alkalom volt a BÁH szerint, ami nem minősült üldözésnek. A hatóság nem értékelte, hogy a kérelmező immár származási országán kívül kurd szimpátiatüntetésen vett részt Ausztriában, valamint az időközben eszkalálódott szír polgárháború sem képezte a határozat tárgyát. A határozat rögzítette, hogy bár a kurdok ki vannak téve hátrányos megkülönböztetésnek, ez nem éri el az üldözés szintjét.
A bírósági eljárásban a BÁH álláspontját a per végére akként módosította, hogy minden szír kérelmező esetén megállapítja a visszaküldés tilalmát.
A Bíróság megállapította, hogy a határozat jogellenes és számos ponton ellentétes a menedékjog szellemiségével. Az Egyesült Királyság Belügyminisztériumának jelentése szerint a szíriai kurdok helyzete problematikus, a politikai pártok vezetőit bebörtönözték, nem szabad kulturális tevékenységet sem folytatniuk. A Szíriai Emberi Jogi Bizottság megerősítette a kérelmező által elmondottakat, 2008-ban példátlanul súlyosra fordult a helyzet, így például tilos kurd verset szavalni, népviseletet hordani, stb. Az országinformációk szerint továbbá hosszadalmas tárgyalás nélküli fogvatartás során fennáll az embertelen bánásmód veszélye. Ezek fényében téves volt az a hivatkozás, hogy a kérelmező letartóztatása és a hatalom megfélemlítő akciójának ne lennek menedékjogi, a Genfi Egyezményben meghatározott öt okhoz kapcsolódóan relevanciája. A kérelmezőt a bíróság álláspontja szerint kurd nemzetisége miatt üldözték, tehát a genfi egyezményben meghatározott ok miatt. A kurdok kulturális megmozdulásait azonban a szír hatóságok politikai véleményformálásnak tekintik, így a politikai vélemény kategóriája is érvényes a kérelemre, mégpedig a neki tulajdonított politikai vélemény (a szír hatóságok percepciója a kérelmező elfogásakor és bebörtönzésekor).
Az egyetlen alkalommal bekövetkező atrocitás is lehet üldözés, azt nem annak rendszeressége határozza meg. A kérelmezővel történtek súlyossága egyértelműen azt jelenti, hogy azokat a cselekményeket üldözésnek kell tekinteni, olyan súlyos mértékben sértették a kérelmező alapvető emberi jogait (élethez, testi épséghez való jog).
A bíróság szerint az alapeljárás kirívó hiányossága volt, hogy nem vizsgálta az osztrák tüntetésen készül fotót, nem foglalt arról állást.
A bíróság álláspontja szerint az esetleges ellentmondásokat a felperes feloldotta a bírósági tárgyaláson, így elfogadta szavahihetőségét.
A bíróság menekültként ismerte el a kérelmezőt.
Magyarország Damaszkuszi Nagykövetségének jelentése, Amerikai Külügyminisztérium 2009-es Emberi Jogi jelentése.